[pic] | KOMISIA EURÓPSKYCH SPOLOČENSTIEV |

Brusel, 13.7.2005

SEK(2005) 951 v konečnom znení

OZNÁMENIE KOMISIE RADE

Opatrenia prijaté Maďarskom ako reakcia na odporúčanie Rady z 8. marca 2005 podľa článku 104 ods. 7 v rámci postupu pri nadmernom deficite

OZNÁMENIE KOMISIE RADE

Opatrenia prijaté Maďarskom ako reakcia na odporúčanie Rady z 8. marca 2005 podľa článku 104 ods. 7 v rámci postupu pri nadmernom deficite

1. SÚVISLOSTI

Komisia po pristúpení Maďarska do Spoločenstva dňa 1. mája 2004 na základe hospodárskych predpovedí útvarov Komisie z jari 2004, ktoré zohľadnili údaje poskytnuté Maďarskom v marci 2004, začala postup pri nadmernom deficite pre Maďarsko vzhľadom na skutočnosť, že deficit prekročil 3 % HDP v roku 2003. Na základe odporúčania Komisie, Rada dňa 5. júla 2004 rozhodla, že Maďarsko má nadmerný deficit a zároveň uverejnila odporúčanie na jeho úpravu podľa článku 104 ods. 7. Rada odporučila, aby maďarské orgány v strednodobom rámci podnikli kroky smerujúce k spoľahlivému a udržateľnému zníženiu deficitu pod úroveň 3 % HDP do roku 2008, v súlade s postupom na zníženie deficitu bližšie určenom v stanovisku Rady z 5. júla 2004 k aktualizácii konvergenčného programu predloženom v máji 2004. Obzvlášť odporučila, aby do 5. novembra 2004 maďarské orgány podnikli účinné kroky v súvislosti s plánovanými opatrenia, ktoré by viedli k dosiahnutiu hodnoty deficitu stanovej na rok 2005.

Rada dňa 18. januára 2005 v súlade s článkom 104 ods. 8 zmluvy rozhodla, že Maďarsko napriek jej odporúčaniu nepodniklo účinné opatrenia a že hodnota deficitu stanovená na rok 2005 bude pravdepodobne v závažnej miere prekročená. Maďarsko je členským štátom, na ktorý sa vzťahuje výnimka, čo znamená, že články 104 ods. 9 a 104 ods. 11 zmluvy sa v prípade Maďarska neuplatňujú, hoci Maďarsko má povinnosť vyhnúť sa nadmernému deficitu. Ďalšie odporúčania v rámci postupu pri nadmernom deficite môžu byť tejto krajine predložené len na základe článku 104 ods. 7.

Rada dňa 8. marca prijala v súlade s článkom 104 ods. 7 nové odporúčanie pre Maďarsko[1]. Rada odporučila, aby maďarské orgány prijali strednodobé opatrenia, ktoré by viedli vierohodným a udržateľným spôsobom k zníženiu deficitu pod úroveň 3 % HDP do roku 2008.[2] Za týmto účelom bolo odporučené, aby do 8. júla 2005 podnikli účinné kroky týkajúce sa doplňujúcich opatrení, pokiaľ je to možné štrukturálneho charakteru, čo by viedlo k dosiahnutiu hodnoty deficitu vo výške 3,6 % HDP stanovenej na rok 2005[3]. Rada predovšetkým odporučila, aby mohli byť podstatným spôsobom v rozpočte navýšené rezervy na mimoriadne udalosti na rok 2005, ich použitie by bolo obmedzené čo najviac a podmienené predložením jasných dôkazov o dosiahnutí cieľového deficitu na rok 2005. Rada ďalej odporučila, aby maďarské orgány akékoľvek načasovanie a vykonávanie daňových znížení podmienili dosiahnutím hodnoty deficitu stanovenej v aktualizovanom konvergenčnom programe, ktorý bol predložený v decembri 2004. Okrem toho vyzvala maďarské orgány, aby v súlade s tým, k čomu sa zaviazali, pokračovali so zamýšľanými reformami verejnej správy, zdravotníctva a vzdelávania, a tým sa snažili o zlepšenie dlhodobej udržateľnosti verejných financií a aby využili všetky príležitosti na urýchlenie fiškálnych úprav.

2. NEDÁVNY VÝVOJ A OPATRENIA PRIJATÉ MAďARSKÝMI ORGÁNMI S CIEľOM ÚPRAVY DEFICITU

Krátko po tom, ako Rada na základe čl. 104 ods. 7 prijala nové odporúčania, maďarské orgány zaviedli balíček dodatočných nápravných opatrení . Vláda 12. marca predovšetkým oznámila, že „rezerva na mimoriadne udalosti“ bola zvýšená z úrovne 0,5 percentuálneho bodu HDP (ktorá už bola zahrnutá do rozpočtu na rok 2005 ako zabezpečenie proti prípadnému nedosiahnutiu hodnoty deficitu stanovenej na rok 2005) na úroveň 0,8 percentuálneho bodu HDP. Tento balíček opatrení pozostával zo všeobecných znížení v niektorých hlavných výdavkových položkách. Bolo stanovených aj niekoľko ďalších príjmov, predovšetkým 0,1 percentuálneho bodu HDP z rozšírenia už existujúcich licencií pre mobilné telefóny. Predpovede útvarov Komisie z jari 2005, ktoré tieto nové opatrenia zobrali čiastočne do úvahy, dospeli k odhadu deficitu na rok 2005 vo výške 3,9 % HDP, pričom oficiálny zámer bol 3,6 % HDP. Táto predpoveď bola založená na odhade rastu HDP v roku 2005 vo výške 3,9 % a tiež zahŕňala informácie obsiahnuté v rozpočte na rok 2005 a v aktualizovanom konvergenčnom programe z decembra 2004: najmä očakávania, že dôjde k zníženiu úrokového zaťaženia o ½ percentuálneho bodu, k zníženiu verejných investícií o 1 ½ percentuálneho bodu HDP a k zvýšenej podpore projektov partnerstva verejnej a súkromnej sféry. Predpoveď tiež poukázala na viacero rizík v súvislosti s ďalšími poklesmi v oblasti príjmov (predovšetkým DPH a sociálneho zabezpečenia) a prevádzkových nákladov.

V posledných mesiacoch sa ukázalo, že došlo k čiastočnému spomaleniu hospodárskej aktivity, a preto sa predpokladaný nárast HDP javí ako prehnane optimistický. Podľa orgánov by to však malo rozpočet ovplyvniť len okrajovo a to vďaka zmenenej skladbe príjmov: vyššie reálne mzdy z dôvodu znižovania inflácie rýchlejším tempom, ako sa očakávalo, vedú k vyššej spotrebe a taktiež k vyšším nepriamym príjmom z daní a vyrovnávajú pokles daní zo zisku pre spoločnosti. Po zverejnení nových rozpočtových údajov orgány v máji ďalej pripustili, že niektoré odhady v oblasti príjmov a výdavkov v rozpočte na rok 2005 boli prehnane optimistické. V tejto situácii je pravdepodobné, že v porovnaní s hodnotou deficitu vo výške 3,6 % HDP[4], dôjde k poklesu o 1½ percentuálneho bodu HDP (tabuľka 1).

Tabuľka 2: očakávaného poklesu a nárast výdavkov v rozpočte na rok 2005 |

Očakávaný pokles príjmov | V percentuálnych bodoch HDP | Očakávaný nárast výdavkov | V percentuálnych bodoch HDP |

Daň z pridanej hodnoty | -0,4 | Vyplácanie dôchodkov | +0,1 |

Daň z príjmov fyzických osôb | -0,1 | Dotácie farmaceutického priemyslu | +0,2 |

Príspevky na sociálne zabezpečenie | -0,15 | Vyššie prevádzkové náklady na rozpočet | +0,55 |

Nepriama daň | -0,15 |

Celkový pokles príjmov | -0,8 | Celkový nárast výdavkov | 0,85 |

Zdroj: maďarské orgány, odhady Komisie |

S cieľom dospieť ku kompenzácii tohto očakávaného poklesu, maďarské orgány v júni 2005 oznámili zavedenie druhého balíčka kompenzačných opatrení . Uvedený pokles vo výške približne 1½ percentuálneho bodu HDP by bol kompenzovaný tými istými nápravnými opatreniami, v ktorých by boli zahrnuté aj marcové opatrenia (pozri tabuľku 2).

Tabuľka 2: nápravné opatrenia na kompenzáciu uvedených poklesov |

Strana príjmov | V percentuálnych bodoch HDP | Strana výdavkov | V percentuálnych bodoch HDP |

Využitie príjmov z predĺženia skončenej platnosti licencii GSM na zníženie deficitu | 0,1 | Konečné zmrazenie výdavkov vo výške 0,6 percentuálneho bodu uložené v rezervnom fonde na mimoriadne udalosti | 0,6 |

Zvýšenie daní z hazardných hier od 1. septembra 2005 | 0,015 | Sprísnenie využitia prenosu rozpočtových prostriedkov | 0,25 |

Rozšírenie základu dane zo sociálneho zabezpečenia od 1. októbra 2005 | 0,02 |

Zvýšenie hraničných kontrol tabakových výrobkov | 0,04 |

Zmena výpočtu HDP pri dovoze z tretích krajín | 0,025 |

Ďalšie jednorázové príjmy plynúce z predaja štátneho majetku a zo zvýšenej podpory projektov partnerstva verejnej a súkromnej sféry | 0,6 |

Celkom | 0,8 | Celkom | 0,85 |

Zdroj: maďarské orgány, odhady Komisie |

Tieto opatrenia by mali mať celkovo pozitívny dosah na deficit rozpočtu na rok 2005 a mali by umožniť dodržanie hodnoty deficitu stanovenej na 3,6 % HDP. Aj keď je potrebné spomenúť, že podstatná časť tejto úpravy sa opiera o jednorázové opatrenia, je pravdou, že niektoré z týchto opatrení by mali mať pozitívny dosah aj na rozpočet na rok 2006. Je tomu tak pri zvýšenej dani z hazardných hier, rozšírení základu dane zo sociálneho zabezpečenia, ale tiež pri trvalom zmrazení výdavkov vo výške 0,6 % HDP, uložených v rezervnom fonde na mimoriadne udalosti, keďže sa vláda zaviazla, že tieto nižšie úrovne prijme ako základ rozpočtu na rok 2006.

Vláda okrem toho v snahe dosiahnuť pokrok v oblasti štrukturálnej reformy, nedávno predložila parlamentu návrhy na takzvaný 100-krokový program, ktorého veľká časť by mala vstúpiť do platnosti v roku 2006. Jedna časť sa týka najmä pracovného trhu a zdravotníctva. - Snaží sa dosiahnuť vyššie príspevky pre sociálne zabezpečenie, zapojenie širokej škály neaktívneho alebo nelegálne pracujúceho obyvateľstva do aktívneho pracovného trhu a zlepšenie kvality zdravotníctva. Do ďalšej časti 100-krokového programu je však zahrnutá komplexná strednodobá daňová reforma s významnými dosahmi na straty v oblasti príjmov na rok 2006 a nadchádzajúce roky. Vláda plánuje kompenzovať poklesy prostredníctvom zatiaľ nešpecifikovaných výdavkových znížení, ktoré len v roku 2006 dosiahnu zhruba výšku 1 percentuálneho bodu HDP. Toto je mimoriadne dôležité aj preto, že je ešte potrebné kompenzovať poklesy v príjmoch vyplývajúcich zo skončenia platnosti jednorázových opatrení prijatých v roku 2005 vo výške približne 1 % HDP a že je naplánovaný nárast investícií s požiadavkami na spolufinancovanie, čo si taktiež bude vyžadovať nápravné opatrenie. Rozpočet na rok 2006 by mal zahŕňať všetky potrebné opatrenia k dosiahnutiu hodnoty deficitu stanovenej na 2,9 % HDP.

3. HODNOTENIE

Na základe súčasných informácií a uvedených nápravných opatrení, o ktorých bolo rozhodnuté v marci a júni a ktoré sú čiastočne trvalého charakteru a vzhľadom k pevnému záväzku maďarskej vlády vykonať v prípade potreby počas roku ďalšie opatrenia, sa zdá, že je možné dosiahnuť stanovenú hodnotu 3,6 % HDP v roku 2005 a že maďarská vláda prijala účinné opatrenia ako reakciu na odporúčanie Rady z dňa 8. marca 2005 týkajúce sa opatrení na dosiahnutie hodnoty deficitu na rok 2005 do 8. júla 2005. Komisia preto dospela k záveru, že v tejto fáze nie sú potrebné ďalšie kroky v rámci postupu pri nadmernom deficite.

Rozpočtová situácia v Maďarsku však zostáva aj naďalej zraniteľná. Úprava nadmerného deficitu v roku 2005 si vyžaduje účinnú implementáciu všetkých plánovaných opatrení, ako aj dodatočných opatrení, ku ktorým sa vláda zaviazala v prípade, že by sa počas roku objavili ďalšie prekročenia deficitu. Navyše, keďže v roku 2006 dôjde k zníženiu príjmov z dôvodu ukončenia jednorázových opatrení prijatých v roku 2005 a k plánovanému daňovému zníženiu a očakáva sa, že opäť dôjde k zvýšeniu investičných výdavkov, budú potrebné dôležité úpravy a rozhodné opatrenia, vrátane prijatia uváženého rozpočtu na rok 2006 s cieľom dosiahnuť hodnotu deficitu vo výške 2,9 % HDP na daný rok. V prípade, že v neskoršej fáze realizácie plánovanej úpravy sa vyskytnú nedostatky, Komisia by musela odporučiť Rade, aby posilnila rozpočtový dohľad a prijala potrebné opatrenia v rámci ustanovení zmluvy a Paktu stability a rastu.

Annex

Comparison of key macroeconomic and budgetary projections

2004 | 2005 | 2006 | 2007 | 2008 |

Real GDP (% change) | CP Dec. 2004 | 3.9 | 4.0 | 4.2 | 4.3 | 4.6 |

COM | 4.0 | 3.9 | 3.8 | n.a. | n.a. |

HICP inflation (%) | CP Dec. 2004 | 6.8 | 4.5 | 4.0 | 3.5 | 3.0 |

COM | 6.8 | 3.8 | 3.6 | n.a. | n.a. |

General government balance (% of GDP) | CP Dec. 2004 corrected1 | -4.4 | -3.6 | -2.9 | -2.2 | -1.6 |

not corrected2 | -5.3 | -4.7 | -4.1 | -3.4 | -2.8 |

COM | -4.5 | -3.9 | -4.1 | n.a. | n.a. |

Primary balance (% of GDP) | CP Dec. 2004 corrected1 | 0.4 | 0.0 | 0.2 | 0.6 | 1.0 |

not corrected2 | -1.1 | -0.9 | -0.7 | -0.3 | 0.1 |

COM | -0.0 | -1.1 | -0.7 | n.a. | n.a. |

Government gross debt (% of GDP) | CP Dec. 2004 corrected1 | 56.7 | 55.5 | 53.0 | 50.6 | 48.3 |

not corrected2 | 59.9 | 58.6 | 56.8 | 54.9 | 53.2 |

COM | 57.8 | 58.9 | 57.9 | n.a. | n.a. |

Note: 1 The Hungarian authorities decided to use the transitional period granted by Eurostat to classify the second pillar pension funds inside the government sector. Compared to the May 2004 programme, this lowers the yearly figures for the government deficit by 0.9-1.2 percentage point between 2004 and 2008. The transitional period ends with the March 2007 notification. ² These figures are not adjusted, i.e. they include the burden of the pension reform. They are presented for the sake of comparison with the previous programme and with the Commission services autumn 2004 forecast, and given that the 2007 and 2008 target will not benefit from this re-classification of the second pillar pension funds. Sources: Convergence programme (CP); Commission services Spring 2005 economic forecasts (COM); Commission services calculations. |

[1] Pozri http://register.consilium.eu.int/pdf/en/05/st07/st07145.en05.pdf

[2] Pre toto odporúčanie odkazovala na prepracovaný plán na zníženie deficitu, ako je uvedené v stanovisku Rady z dňa 8. marca 2005 k aktualizovanému konvergenčnému programu predloženému v decembri 2004. Aktualizovaný konvergenčný program obsahuje ročné hodnoty deficitu verejných financií vo výške 4,4 %, 3,6 %, 2,9 %, 2,2 % a 1,6 % HDP na roky 2004 až 2008. Tieto údaje zodpovedajú i) rozhodnutiu Eurostatu z dňa 23. septembra 2004, ktorým sa až do rozpočtového oznámenia penzijných fondov druhého piliera v rámci verejnej správy v marci 2007 umožňuje dočasná nová klasifikácia, ktorú maďarské orgány využili; ii) mierne upravenému zaťaženiu z dôvodu dôchodkovej reformy tak, ako je uvedené v oznámení z marca 2005. Na základe úpravy penzijného fondu je nový cieľ vo výške 0,6 percentuálneho bodu HDP vyšší ako pôvodný cieľ na rok 2005, ktorý bol uvedený v májovom konvergenčnom programe a na ktorý sa v júli 2004 odvolávalo odporúčanie Rady.

[3] V tom čase útvary Komisie očakávali, že deficit v roku 2005 dosiahne 4,1 % HDP.

[4] Aj keď uvedené poklesy vo veľkej miere zodpovedajú poklesom, ktoré boli brané do úvahy v jarnej predpovedi útvarov Komisie, ktorá taktiež počítala s tým, že väčšina rezervného fondu pre mimoriadne udalosti vo výške 0,8 % HDP bude trvalo zmrazená, je aj napriek tomu celkový pokles vyšší ako sa v predpovedi Komisie očakávalo.